Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 563

6. Az ismeretek ellenõrzési rendszere Az ellenõrzési rendszer az intézményi tantervben elõírt, kritériumjellegû követelményként szereplõ aláírások, gyakorlati jegyek megszerzésébõl, a vizsgák (beszámolók, kollokviumok) teljesítésébõl, a szakdolgozat elkészítésébõl és a záróvizsgából tevõdik össze. 6.1. A szakdolgozat A szakdolgozat a szakképzettségnek megfelelõ írásos, alkotó jellegû szakmai mérnöki feladat, amely a hallgató tanulmányaira, valamint a hazai és nemzetközi szakirodalom tanulmányozására támaszkodik. A hallgatók a szakdolgozatot az integrált gyümölcstermesztés bármelyik területérõl írhatják. A szakdolgozat bizonyítja, hogy a hallgató képes az elsajátított ismeretanyag gyakorlati alkalmazására, az eredmények szakszerû összefoglalására, a témakörébe tartozó feladat alkotó megoldására. A szakdolgozathoz rendelt kreditpontok száma: 10 kreditpont. 6.2. A záróvizsga 6.2.1. A záróvizsgára bocsátás feltételei: — a tantervben elõírt valamennyi tanulmányi és vizsgakötelezettség teljesítése, — a szakdolgozat benyújtása és a bíráló által történõ elfogadása. 6.2.2. A záróvizsga részei: — a szakdolgozat védése, — komplex szóbeli vizsga amely a szakismereti modul tárgyai tananyagából 25 kreditpont, mennyiségû ismeretanyagot foglal magába. 6.2.3. A záróvizsga eredménye A záróvizsga eredménye a szakdolgozatra és védésére adott egy érdemjegy és a komplex szóbeli vizsga érdemjegyének egész jegyre kerekített számtani átlaga. IV. Az élelmiszeripari (vállalati, üzemi) higiénia szakirányú továbbképzési szak képesítési követelményei

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes